અગાઉ રાહત-બચાવ કાર્ય પાર પડવામાં ચાર મહિના લાગી જાય તેવી આશંકા પ્રવર્તતી હતી. જોકે બે-ત્રણ દિવસથી ગુફાની આસપાસના વિસ્તારમાં વરસાદનું જોર ઘટયું હોવાથી બચાવ કામગીરીમાં થોડી રાહત મળી હતી. અનેક મજૂરો દ્વારા પાઈપ લાઈનથી ગુફામાંથી પાણી ઉલેચવાનું કામ પણ ચાલુ રાખવામાં આવ્યું હતું. સોમવારે વરસાદનું જોર ઘટતાં મંગળવારે બચાવ-કામગીરીમાં વધુ રાહત હતી. બાળકોને મોઢા પર ઓક્સિજન માસ્ક લગાવી, ખેંચીને ગુફામાંથી બહાર કઢાયા હતા. ગુફામાં ફસાયેલા ૧૨ બાળકો અને કોચને બચાવવા માટે રવિવારે સાહસિક અભિયાન હાથ ધરાયું હતું. ડૂબકીમારો દ્વારા તરતા નથી આવડતું તેવા ૪ બાળકોને મોઢા પર ઓક્સિજન માસ્ક લગાવીને તેમની સાથે ખેંચીને ગુફામાંથી બહાર લાવવામાં આવ્યા હતા.